खेत में सोने गए युवक की ठंड से मौत
बम्हौरी नोहटा में खेत में सोने गए युवक का शव पड़ा मिला
दूसरे युवक की सीने में दर्द होने से मौत बताई जा रही है
जिले में शीतलहर ने बढ़ाई ठंड, बीती रात कड़ाके की ठंड पड़ने से गिरा तापमान
भास्कर संवाददाता। दमोह
इन दिनों शहर सहित पूरा जिला शीत लहर की आगाेश में है। कुछ दिनों से जिले में कड़ाके की ठंड पड़ रही है। बीती रात कडा़के की ठंड पड़ने से दो लोगों की संदिग्ध मौत हो गई। शीत लहर के कारण न्यूनतम तापमान में भी गिरावट दर्ज की जा रही है। शनिवार को न्यूनतम तापमान में 1 डिग्री की गिरावट दर्ज की गई। शुक्रवार को न्यूनतम तापमान 5.4 डिग्री सेल्सियस दर्ज किया गया था। जबकि शनिवार को तापमान में गिरावट दर्ज की गई। शनिवार को न्यूनतम तापमान 5.4 डिग्री सेल्सियस रिकार्ड किया गया। दिन का अधिकतम तापमान 24.2 डिग्री सेल्सियस रिकार्ड हुआ। हालांकि शनिवार को दिन के तापमान में बढ़ोत्तरी हुई है। लेकिन सर्द हवााओं के चलते मौसम में ठंड बढ़ रही है। सूरज निकलने के बाद ही लोगों को ठंड से कुछ राहत मिल रही है। सूरज ढलते ही शीत लहर का असर बढ़ जाता है। शाम ढलते ही सड़कों पर आवाजाही कम होने लगी है। रात आठ बजे से दुकानदार भी अपने दुकानें, प्रतिष्ठान बंद करने लगते हैं। नौ बजे तक सड़कों पर सन्नाटा छा जाता है। जरुरी काम से ही लोग अपने घरों से निकल रहे हैं।
शनिवार को नोहटा थाना क्षेत्र के बम्होरी गांव निवासी गन्नू पिता खूबचंद यादव 35 को इलाज के लिए जिला अस्पताल लाया गया जहां डॉक्टर ने उसे मृत घोषित कर दिया। मृतक के बेटे महेंद्र ने बताया कि उनके पिता शुक्रवार की रात खेत पर गए थे ,खेत पर सिंचाई चल रही थी, लेकिन सुबह करीब नौ बजे जानकारी मिली की उनके पिता अशोक सिंह के मकान के पीछे पड़े हैं जाकर देखा तो वे बेहोश थे, जिन्हें तुरंत इलाज के लिए जिला अस्पताल लेकर आए जहां डॉक्टर ने मृत घोषित कर दिया। वहीं कुम्हारी थाना क्षेत्र के हाथीघाट बेलखेड़ी निवासी संतोष पिता चौदा अहिरवार 30 को जिला अस्पताल में लाया गया जहां डॉक्टर ने उसे मृत घोषित कर दिया। मृतक के चाचा भागीरथ ने बताया कि शनिवार की सुबह करीब 4 बजे संतोष ने बताया कि उसके सीने में दर्द हो रहा है, ठंड लग रही है उसे जिला अस्पताल लेकर आए तो डॉक्टर ने मृत घोषित कर दिया। पुलिस ने मामला दर्ज कर जांच में लिया है। जिला प्रशासन इन मामलों को संदिग्ध बता रहा है।
दमोह। बीती रात खुले में पड़े रहने से युवक की मौत हो गई। जिला अस्पताल से शव को वाहन में रखकर ले जाते परिजन।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva